hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Nyílt bankolásra épülő fizetési megoldást vezet be a Wizz Air | FinTechZone
írta Tudósítás | 2022. 08. 16. | Elektronikus fizetés, Open banking, Összes hír
API hozzáférés | fintech | fizetés-kezdeményezési szolgáltatás | nyílt bankolás | open banking | PISP | PSD2 | Trustly | Wizz Air
A Wizz Air egy fintech céggel, a Trustly-val közösen bevezeti a nyílt bankolásra (open banking) épülő fizetési megoldást, amelynek segítségével az utazók a repülőjegy árát pár kattintással – külön adatok megadása nélkül – közvetlenül a bankszámláról is kifizethetik. Az ügyfélélmény ugyanolyan, mint a mentett kártyás fizetés esetén, azzal a különbséggel, hogy nincs szükség se digitális tárcára (pl. Apple Pay-re, Google Pay-re), se a fizetési tranzakció indításához szükséges adatok eltárolására. A Wizz Air számára ez a fizetési megoldás jól illeszkedik a fapados stratégiájához, hiszen a tranzakciós díj jelentős része az ügyfélnél fog megjelenni. Az új fizetési megoldás (ún. fizetés-kezdeményezési szolgáltatás – PISP) bevezetését a 2019 őszén hatályba lépett PSD2 (Második Pénzforgalmi Irányelv) teszi lehetővé.
A Trustly-val kötött partnerségnek köszönhetően a Wizz Air utazói Dániában, Finnországban, Norvégiában, Svédországban és az Egyesült Királyságban közvetlenül a bankszámlájukról kifizethetik majd a repülőjegy árát. A Trustly fizetési megoldása a Wizz Air számára gyorsabb elszámolást, kevesebb csalást, az utazók számára pedig azonnali pénzvisszatérítést jelent majd.
Európa-szerte egyre nagyobb az érdeklődés a kereskedők és a felhasználók részéről a nyílt bankolásban rejlő lehetőségek iránt. A felhasználók egyre jártasabbak a digitális világban és egyre fontosabb számukra az ügyfélélmény. A nyílt bankolás (open banking) erre az igényre nyújt megoldást, amely – a fizetés-kezdeményezési szolgáltatáson keresztül – lehetővé teszi a fizetési folyamat leegyszerűsítését, valamint a kosárelhagyások számának csökkentését is.
A Trustly legutóbbi jelentése* szerint a légitársaságok 71%-a aktívan vizsgálja a számlák közötti fizetési lehetőség bevezetését. A nyílt bankolásra épülő fizetési megoldások kiegészítik a hagyományos kártyás fizetéseket, nagyobb választási lehetőséget kínálva az ügyfeleknek.
„A Wizz Air számára a Trustly kézenfekvő választás volt az alacsony költségű, egyszerű és biztonságos fizetési mód bevezetéséhez”
– mondta el Mura Viktor, a Wizz Air adózási, treasury és befektetői kapcsolatokért felelős vezetője.
„A Wizz Air egy értékorientált légitársaság, amely az innovációra összpontosít az utazás során, és úgy látjuk, hogy a Trustly-val kötött hosszú távú partnerség egy mód arra, hogy tovább erősítsük alacsony költségű értékajánlatunkat Dániában, Finnországban, Norvégiában, Svédországban és az Egyesült Királyság” – tette hozzá Mura.
A Magyarországon elérhető, nyílt bankolásra épülő megoldásokat bemutató “Nyílt bankolás Magyarországon | Megoldások és lehetőségek” c. FinTechZone kiadvány itt érhető el. A hazai elektronikus fizetési megoldásokat bemutató összefoglaló kiadványunk, az “Elektronikus fizetési megoldások kézikönyve” pedig itt érhető el.
Nyílt bankolás, ahogy a profik csinálják, 2022.08.16.
Terjed a nyílt bankolás Magyarországon. A könyvelést egyszerűsíti az új szolgáltatás, 2022.07.21.
3 alaptrend, amely felforgatja a bankszektort a következő években, 2021.12.30.
*Trustly’s 2021 Travel Insights – 3. fejezet
[Trustly] | Címlapfotó: pxhere.com, CC0 1.0
← Nyílt bankolás, ahogy a profik csinálják Revolut <18: Frissült a Revolut fiataloknak szóló alkalmazása →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.